8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 293 της 1/13 Απρ. 1966 (ΦΕΚ Α΄ 83) Περί επεκτάσεως του εδαφ. γ΄ (ββ) της παρ. 1 του άρθρ. 15 του Ν.Δ. 4370/64 εις την Εθνικήν Λυρικήν Σκηνήν. Έχοντες υπ’ όψιν: 1)Την παρ. 8 του άρθρ. 15 του Ν.Δ. 4370/1964 «περί ιδρύσεως Κρατικού Θεάτρου Βορείου Ελλάδος και ρυθμίσεως ζητημάτων τινών του Εθνικού Θεάτρου και της Εθνικής Λυρικής Σκηνής». 2)Την υπ’ αριθ. 57/1966 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Παιδείας και Θρησκευμάτων και οικονομικών Υπουργών, απεφασίσαμεν και διατάσσομεν: Άρθρον μόνον.-Επεκτείνεται το εδάφ. γ΄ (ββ) της παρ. 1 του άρθρ. 15 του Ν.Δ. 4370/64 και εις την Εθνικήν Λυρικήν Σκηνήν, ως ακολούθως: Το Διοικητικόν Συμβούλιον μετ’ εισήγησιν του Γενικού Διευθυντού προβαίνει εις τον καταρτισμόν των θιάσων της Εθνικής Λυρικής Σκηνής, την πρόσληψιν ηθοποιών, σκηνοθετών, ενδυματολόγων και λοιπών καλλιτεχνών, τον καταρτισμόν του μελοδραματικού δραματολογίου και καθορίζει τους μισθούς και καλλιτεχνικού και του δια τας καλλιτεχνικάς εργασίας τεχνικού προσωπικού του τελούντος επί σχέσει ιδιωτικού δικαίου. Την κατά τα άνω επεκτεινομένην διάταξιν βλ. εις άρθρ. 4 Ν.Δ. 80/1946, το οποίον και ετροποποίησεν (κατωτ. σελ. 1061). Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 